Les festes patronals del Port de Sagunt porten cinema tota la setmana i un sopar el dimecres
02 d’agost 2016

​

Hui, dimarts 2 d'agost, amb motiu de les festes patronals del Port de Sagunt, es projectarà en el Casino la pel·lícula _Dentro del laberinto_. Un film animat de fantasia i aventures que es podrà visionar a partir de les 22.30 h. Compta amb l'actuació dels protagonistes Jennifer Connelly i David Bowie; les cançons d'aquest últim estaran presents en el metratge. Es tracta d'una activitat emmarcada en un cicle de cinema que durarà fins divendres, organitzada per l'Ajuntament de Sagunt – Cinema Club Casal Jove Pezenelagua, en coordinació amb l'associació cultural Nautilus.

Demà, dimecres 3 d'agost, a les 22.30 h, es procedirà a la projecció de _La noche de los generales_, un clàssic de 1966 que transcorre a l'Europa de la II Guerra Mundial. Un crim perpetrat a la Varsòvia de l'ocupació alemanya desencadenarà una travada recerca, que tardarà anys a resoldre's malgrat la reincidència de l'assassí.

Prèviament, el mateix dimecres, se celebrarà un sopar per a la tercera edat en el recinte firal. Els comensals hauran de presentar-se allí a les 20.00 h.

*   [](http://www.facebook.com/sharer.php?u=https://aytosagunto.es/va/actualitat/les-festes-patronals-del-port-de-sagunt-porten-cinema-tota-la-setmana-i-un-sopar-el-dimecres/ "Facebook")
*   [](http://twitter.com/share?url=https://aytosagunto.es/va/actualitat/les-festes-patronals-del-port-de-sagunt-porten-cinema-tota-la-setmana-i-un-sopar-el-dimecres/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-festes-patronals-del-port-de-sagunt-porten-cinema-tota-la-setmana-i-un-sopar-el-dimecres/ "Linked In")
*   [](mailto:?body=https://aytosagunto.es/va/actualitat/les-festes-patronals-del-port-de-sagunt-porten-cinema-tota-la-setmana-i-un-sopar-el-dimecres/)